 लगे, गोल चांद चांद, जो पहले खूनी-लाल था, धरती से ऊंचा उठता हुआ अब अधिक उजला हो गया था और स्तेपी के समूचे ओर-छोर में उदारता के साथ अपनी नीली रौशनी बिखेर रहा था ।
" और तब बड़े बूढ़े यह निश्चय करने के लिए जमा हुए कि इतने बड़े अपराध के लिए कौनसी सज़ा माकूल होगी। पहले तो उन्होंने सोचा कि घोड़ों से उसकी बोटी-बोटी रौंदवाई जाए, लेकिन यह सज़ा उन्हें काफ़ी नर्म मालूम हुई। फिर उन्होंने सोचा कि वे सब तीरों से उसका शरीर बींध डालें, लेकिन यह सजा भी कुछ जंची नहीं, इसलिए रद्द कर दी गई। फिर
यह सुझाव आया कि उसे ज़िन्दा जला दिया जाए, लेकिन आग के धुवें में वे उसे तड़पता हुआ नहीं देख सकेंगे, इसलिए यह सुझाव भी गिर गया। इस तरह कितने ही सुझाव आए, लेकिन वे हरेक को सन्तुष्ट नहीं कर सके। और इस समूचे काल में युवक की मां उनके सामने घुटने टेके चुपचाप बैठी रही । उसे न तो उनके हृदयों में दया उपजानेवाले शब्द मिल रहे थे और न ही आंसू । बहुत देर तक वे मिलकर बातें करते रहे, अन्त में उनके बुद्धिमानों में से एक ने काफ़ी सोच-विचार के बाद कहा
'चलो, उससे ही चलकर पूछें कि उसने ऐसा क्यों किया? " और उन्होंने उससे पूछा ।
"मेरी मुश्कें खोलो,' उसने कहा - ' जब तक मैं बंधा हूं, एक शब्द भी मेरे मुंह से नहीं निकलेगा ।'
और जब उन्होंने उसे खोल दिया तो उसने कहा'तुम लोग मुझसे क्या चाहते हो ?..' और उसका लहजा ऐसा था जैसे वह उनका स्वामी हो और वे उसके गुलाम ।
यह तुम जानते हो,' उस बुद्धिमान ने कहा । मैं अपने कृत्यों की तुम्हें क्यों सफ़ाई दूं?'
इसलिए कि हम उन्हें समझ सकें । सुनो, गर्व में भले युवक यह निश्चित है कि तुम मारे जाओगे । इसलिए हमें समझने में मदद दो कि तुमने ऐसा काम क्यों किया । हम जीवित रहेंगे, श्रौर यह महत्वपूर्ण है कि हम अपने ज्ञान के भंडार में वृद्धि करें ।
"" अच्छी बात है, मैं तुम्हें बताता हूं, हालांकि मैं खुद भी शायद पूरी तरह नहीं समझता कि मैंने ऐसा क्यों किया । मुझे ऐसा लगता है कि मैंने इसलिए उसकी हत्या की कि उसने मेरी अवहेलना की। और में उसे चाहता था । '
"लेकिन वह तुम्हारी नहीं थी,' उन्होंने उससे कहा ।
क्या तुम केवल उन्हीं चीज़ों से काम लेते हो जो तुम्हारी होती हैं ? मैं देखता हूं कि हर आदमी के पास हाथ, पांव और बोलने के लिए एक जुबान के सिवा और कुछ अपना नहीं होता । फिर भी वह ढोर-डंगरों, और स्त्रियों, और ज़मीन और अन्य कितनी ही चीज़ों का स्वामी होता है । इसका उन्होंने यह जवाब दिया कि जिस किसी चीज़ को मानव अपने अधिकार में रखना चाहता है, उसका उसे दाम चुकाना पड़ता हैअपनी बुद्धि से, या अपनी शक्ति से, या अपनी जान तक से ।
उसने कहा कि वह कोई दाम नहीं चुकाना चाहता ।
कुछ देर तक उससे बातें करने के बाद उन्होंने देखा कि वह अपने आपको अन्य सबसे ऊपर समझता है, यह कि वस्तुतः 'सवा अपने अन्य किसी का उसे खयाल नहीं है । और वे भय से सिहर उठे उस समय, जब उन्होंने देखा कि उसने अपने आपको समूची दुनिया से अलग कर लिया है । उसके प